Z A P I S N I K
29. sjednice Vijeća Mjesnog odbora „Kralj Zvonimir“, održane u utorak, 20. veljače 2024. s početkom u 18:00 sati u prostorijama Mjesnog odbora „Kralj Zvonimir“, Ulica kralja Zvonimira 48

Nazočni članovi Vijeća: Marija Krnić, Sven Gale, Vesna Henigman, Tomislav Jurkić, Jakša Baždar i Neven Saks – došao je nakon prihvaćanja Zapisnika.
Ostali prisutni: Križan Bago - Stručni savjetnik za rad mjesne samouprave

Predsjednica Vijeća Mjesnog odbora „Kralj Zvonimir“ otvara sjednicu i pozdravlja sve prisutne. Utvrđuje da je na sjednici nazočno 6 od ukupno 7 članova Vijeća Mjesnog odbora „Kralj Zvonimir“ te konstatira da su ispunjeni svi uvjeti za raspravljanje i odlučivanje.

Predsjednica Vijeća daje na glasanje Zapisnik s 28. sjednice. Zapisnik je prihvaćen s 5 glasova za. Tomislav Jurkić nije glasao jer nije bio nazočan na 28. sjednici.

Vijeće bez rasprave jednoglasno donosi;

DNEVNI RED:

1. [bookmark: _Hlk115087749]Izvješće o radu Mjesnog odbora „Kralj Zvonimir“ u 2023., donošenje
1. Program rada Mjesnog odbora „Kralj Zvonimir“ u 2024., donošenje
1. Pritužba stanara Ulice Frana Vrbanića 
1. Pitanja, prijedlozi i obavijesti

Ad. 1. Izvješće o radu Mjesnog odbora „Kralj Zvonimir“ u 2023., donošenje

Predsjednica Vijeća otvara raspravu.
U raspravi sudjeluju svi članovi Vijeća.

Tomislav Jurkić iznosi primjedbu da bi umjesto generičkog izvješća koje se ponavlja Izvješće o radu trebalo stvarno prezentirati rad Vijeća Mjesnog odbora „Kralj Zvonimir“ kroz njegove sjednice. Prikazujući koje smo zaključke i odluke donijeli, koje smo zaključke i odluke proveli, a koje nismo.

Vijeće, nakon rasprave sa pet glasova za (Marija Krnić, Sven Gale, Vesna Henigman, Jakša Baždar i Neven Saks) i jednim glasom protiv (Tomislav Jurkić) donosi sljedeće


IZVJEŠĆE O RADU

Vijeća Mjesnog odbora „Kralj Zvonimir“ za  2023.


U 2023. godini  Vijeće Mjesnog odbora održalo je ukupno 8 sjednica.

Osnovne aktivnosti bile su usmjerene na praćenje stanja komunalne infrastrukture; praćenje kvalitete komunalnog standarda; uočavanje potreba za sanacijom cesta, uređenjem parkovnih i zelenih površina; predlaganje i praćenje mjera i akcija za zaštitu i unapređivanje okoliša te učinkovitiji rad komunalnih službi; za zaštitu djece, mladih i starijih osoba, kao i osoba s posebnim potrebama; te zadovoljavanjem zdravstvenih, socijalnih, obrazovnih, kulturnih, sportskih i rekreacijskih potreba građanki i građana.

Vijeće je, donoseći zaključke, nastojalo što uspješnije pridonositi rješavanju problema svih građana na svom području. To se odnosilo zaključke vezane uz:
1. donošenje Plana malih komunalnih akcija i Plana komunalnih aktivnosti vijeća četvrti; kao i praćenje izvršavanja planova te njihove modifikacije po potrebi; 
2. uređenja područja mjesnog odbora: sadnju stabala, postavljanje uličnog namještaja, uklanjanje divljih deponija; predlaganje sanacija prometnica i nerazvrstanih cesta; održavanje komunalnog reda; rješavanje prometnih problema na području mjesnom odboru, uključujući i promet u mirovanju: postavljanje znakova, upotrebu različitih metoda smirivanje prometa, itd.;
3. poboljšanje komunikacije s ustanovama na području Mjesnog odbora; 
4. podržavanje realizaciju različitih aktivnosti programa udruga i udruženja građana, prvenstveno kroz omogućavanje korištenja prostora Mjesnog odbora za različite aktivnosti;
5. što adekvatniju implementaciju Odluke o razvrstavanju otpada na području Mjesnog odbora.




PREDSJEDNICA VIJEĆA

Predsjednica je sazivala sjednice Vijeća, predlagala dnevni red i predsjedavala na svim sjednicama. Usko je surađivala s predsjednikom Gradske četvrti Donji grad u sastavljanju dnevnog reda, te prisustvovala sastancima koordinacije za rad Vijeća mjesnih odbora. Pored aktivnosti vezanih uz sjednice, u koordinaciji s predsjednikom četvrti i stručnim službama, bavila se monitoriranjem provedbe donesenih planova  te je održavala redovitu komunikaciju s nadležnim komunalnim redarem.



POTPREDSJEDNICA VIJEĆA

Pomagala je predsjednici Vijeća, te obavljala i sve poslove koji su joj se povjerili. Sudjelovala  je u pripremi prioriteta za 2024. godinu.


ČLANOVI VIJEĆA

Marija Mihaljević Nadramija podnijela ostavku na dužnost članice Vijeća Mjesnog odbora „Kralj Zvonimir“, danom 21. lipnja 2023. Vijeće je nastavilo svoj rad sa 6 članova.

Članovi Vijeća svoj rad su realizirali prvenstveno putem sjednica Vijeća na koje su se redovito odazivali, u prosjeku 5 članova od ukupno sedam.

Članovi Vijeća su na sjednicama raspravljali i izjašnjavali se o svim pitanjima koja su bila na dnevnom redu, davali su razne inicijative, prijedloge i postavljali pitanja radi poboljšanja života građana na svom području.

ZAKLJUČNE OCJENE

Vijeće je u radu nastojalo što je moguće više detektirati i riješiti probleme na svom području. 



Ad. 2. Program rada Mjesnog odbora „Kralj Zvonimir“ u 2024., donošenje

Predsjednica Vijeća otvara raspravu.
U raspravi sudjeluju svi članovi Vijeća.

Vijeće, nakon rasprave sa pet glasova za (Marija Krnić, Sven Gale, Vesna Henigman, Jakša Baždar i Neven Saks) i jednim suzdržanim glasom (Tomislav Jurkić) donosi sljedeći


PROGRAM RADA VIJEĆA
MJESNOG ODBORA „KRALJ ZVONIMIR“ ZA 2024.


Na temelju Poslovnika i Pravila Vijeća Mjesnog odbora „Kralj Zvonimir“, te sukladno Statutu Grada Zagreba, svoj program za 2024. godinu Vijeće temelji na najaktualnijim komunalnim potrebama za poboljšanje standarda građana sa područja Mjesnog odbora „Kralj Zvonimir“.

Vijeće Programom rada obvezno:

1. Donosi financijski plan 
2. Donosi plan malih komunalnih akcija Mjesnog odbora, koji je sastavni dio plana komunalnih aktivnosti gradske četvrti
3. Donosi Izvješće o radu Vijeće Mjesnog odbora „Kralj Zvonimir“ 
4. Prati realizaciju Plana komunalnih aktivnosti i Programa održavanja komunalne infrastrukture
5. Raspravlja i donosi zaključke na osnovi zahtjeva građana
6. Raspravlja i donositi mišljenja o prijedlozima akata o kojima gradonačelnik, Gradska skupština, gradski uredi  i vijeće gradske četvrt, traže mišljenje vijeća mjesnog odbora.
7. Odlučuje o raspolaganju imovinom Mjesnog odbora


Vijeće može donijeti plan potreba za aktivnostima, programima i projektima unapređenja kvalitete života građana koji su od interesa za pojedini dio mjesnog odbora ili za cijeli mjesni odbor i utvrđuje prioritete u njegovoj realizaciji.

Program rada Vijeće Mjesnog odbora „Kralj Zvonimir“ temelji se i na kontinuitetu svih prethodnih aktivnosti mjesnoga odbora i zahtjevima građana.
 
Prema navedenom Vijeće će Programom rada: 

1. sustavno prikupljati i obrađivati te učiniti dostupnim podatke o Mjesnom odboru, kao nužnu pretpostavku za utjecaj građana i njihovih predstavničkih tijela na razvoj mjesnog odbora, posebice uređenja naselja, održavanje komunalnog reda i zaštite okoliša, djelovanja javnih službi rješavanju  prometa na mjesnom odboru, kao i prometa u mirovanju, itd.;
2. omogućiti zainteresiranim građanima, pravodobnu i potpunu informiranost o odlučivanju gradskih upravnih tijela Grada Zagreba o pitanjima od interesa za Mjesni odbor;
3. poticati stanovnike Mjesnog odbora na sudjelovanje u odlučivanju i izjašnjavanje o bitnim pitanjima koja se tiču funkcioniranja Mjesnog odbora; 
4. kod donošenja odluka i zaključaka, voditi računa o principima zaštite okoliša, očuvanju zelenih površina proširenju zelenih površina te očuvanju postojećeg integralnog urbanog uređenja Mjesnog odbora; 
5. brinuti o realizaciji Plana malih komunalnih akcija i Plana komunalnih aktivnosti, kao i ostalih zaključaka i inicijativa Vijeća i stanovnika Mjesnog odbora Kralj Zvonimir, poput zaključka o izmjenama i dopunama GUP-a itd.;  
6. brinuti o realizaciji Plana potreba u suradnji s Vijećem četvrti, susjednim mjesnim odborima, ustanovama, udrugama i inicijativama;
7. pomoći u održavanju, opremanju i obnovi prostora mjesnog odbora
te ga otvoriti aktivnostima fokusiranim na socijalno osjetljive skupina 
8. poticati brigu nadležnih gradskih firmi o vodoopskrbnoj infrastrukturi;
9. poboljšati komunikaciju s ustanovama na području Mjesnog odbora 
10. inicirati aktivnosti vezane uz revitalizaciju zapuštenih prostora na području Mjesnog odbora;
11. podržavati realizaciju različitih aktivnosti programa udruga i udruženja građana;


I. PROGRAM
 
Prema gore navedenom, Vijeće će Programom rada, sukladno svojim ovlastima, definiranim Zakonom o Gradu Zagrebu, Statutom Grada Zagreba i Poslovnikom Vijeća Mjesnog odbora, travnju u 2023. provoditi sljedeće aktivnosti:


Realizacija navedenog Programa rada ovisiti će o:

· sudjelovanju članova Vijeća u radu;
· izvršenju proračuna Grada Zagreba;
· suradnji s nadležnim tijelima Gradske uprave Zagreba;
· suradnji s Vijećem Gradske četvrti Donji grad;
· suradnji građana Gradske četvrti Donji grad.

Ad. 3. Pritužba stanara Ulice Frana Vrbanića

Predsjednica Vijeća otvara raspravu.
U raspravi sudjeluju svi članovi Vijeća.

Vijeće, nakon rasprave jednoglasno donosi sljedeći


ZAKLJUČAK
o uklanjanju novih klupa ispred zgrade u Ulici Frana Vrbanića 6

1. Vijeće Mjesnog odbora „Kralj Zvonimir“ zaprimilo je pritužbu vezano uz problematična okupljanja na klupama ispred zgrade u Ulici Frana Vrbanića 6 s prijedlogom uklanjanja istih. Stav je Vijeća da se dodatno postavljene klupe ne uklanjaju, ali se predlaže pojačan nadzor policije. Predloženo uklanjanje klupa bi se razmotrilo ukoliko se dobiju potpisi na inicijativi za uklanjanje klupa zainteresiranih stanara koji su u neposrednoj blizini.

2. Ovaj se Zaključak dostavlja Vijeću Gradske četvrti Donji grad.

Ad. 4. Pitanja, prijedlozi i obavijesti
Predsjednica Vijeća je obavijestila članove Vijeća da su pristigli materijali po kojima se traži mišljenje sukladno članku 86. stavku 2. Statuta Grada Zagreba. Vijeće smatra da nema potrebe davati mišljenja o Prijedlozima Odluka obzirom da se ne radi niti o jednoj lokaciji koja pripada Gradskoj četvrti Donji grad.

Neven Saks ističe kako je zadovoljan da se realiziraju akcije iz Plana komunalnih aktivnosti koje je predložio Vijeće Mjesnog odbora „Kralj Zvonimir“ uz primjedbu vezanu uz izvršene radove u Ulici Grge Tuškana. 

Vijeće se složilo s primjedbom te traži dodatno pojašnjenje o izvedenim radovima. 

Predsjednica Vijeća ističe da je Ulica Grge Tuškana uvrštena u Program građenja komunalne infrastrukture na području Grada Zagreba u 2024. (Službeni glasnik 44/23)

[bookmark: _heading=h.gjdgxs]Sjednica je završila u 18:40
Zapisnik vodio:
Križan Bago


KLASA: 024-08/24-003/414
URBROJ: 251-13-11-1/004-24-2
Zagreb, 20. veljače 2024.

          	         Predsjednica
       	         Vijeća Mjesnog odbora
       		„Kralj Zvonimir“
   
[bookmark: _GoBack]         Marija Krnić, v.r.



	Izvješće o glasanju na 29. sjednici, 20.02.2024.

